


ประกาศสภาองค์การบริหารส่วนตำบลกุแหระ
เรื่อง  รายงานผลการประชุมสภาองค์การบริหารส่วนตำบลกุแหระ สมัยวิสามัญ  สมัยที่ 2 ครั้งที่ 1 
ประจำปี พ.ศ. 2๕62
***********
	 ตามที่สภาองค์การบริหารส่วนตำบลกุแหระ ได้ทำการเปิดประชุมสภาสมัยวิสามัญ สมัยที่ 2        ครั้งที่ 1 ประจำปี พ.ศ.๒562 เพื่อให้สภาพิจารณาให้ความเห็นชอบทบทวนแผนพัฒนาท้องถิ่น(พ.ศ.2561-2565) และเรื่องอื่นๆ ที่สภาองค์การบริหารส่วนตำบลกุแหระจะต้องพิจารณา เมื่อวันศุกร์ ที่ 14 มิถุนายน ๒๕62 เวลา ๑0.๐๐ น. ณ ห้องประชุมสภาองค์การบริหารส่วนตำบลกุแหระ นั้น
ฉะนั้น จึงอาศัยอำนาจตามความนัยมาตรา ๕๓  และมาตรา ๕๔  แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ประกอบกับข้อ ๓๓ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ 
                    จึงประกาศให้ทราบโดยทั่วกัน
		      ประกาศ ณ วันที่ 18 มิถุนายน พ.ศ. ๒๕62





				                      (นายไพรสุริยันต์  ชำนาญกิจ)
			    	         ประธานสภาองค์การบริหารส่วนตำบลกุแหระ















(สำเนา)

รายงานการประชุมสภาองค์การบริหารส่วนตำบลกุแหระ
สมัยวิสามัญ สมัยที่ 2 ครั้งที่ 1/๒๕62
วันที่  14 มิถุนายน ๒๕62
เวลา 10.00 น.
ณ  ห้องประชุมสภาองค์การบริหารส่วนตำบลกุแหระ
****************
ผู้มาประชุม

	
ลำดับที่

	ชื่อ – สกุล
	ตำแหน่ง
	ลงชื่อ
	หมายเหตุ

	1
2
3
4
5
6
7
8
9
10
11
12
13
14
	นายไพรสุริยันต์  ชำนาญกิจ
นายอัมรินทร์  ใจดี
นายสุพรชัย  แผ่นศิลา
นายอนันต์  ไกรนรา
นายเจริญ  พรหมรักษ์
นายพงศ์เทพ    ช่วยนาค
นายสันติศักดิ์   เพชรอาวุธ
นายจักรรินทร์  อินทวงศ์
นายสมพร  พงค์ทองเมือง
นายสมเกียรติ  พรมทอง
นายปรึกษา  ชัยวิชิต
นายณรงค์ศักดิ์ ตรีชัย
นายทวีศักดิ์  สุดวิลัย
นายอรุณศักดิ์  ชูแก้ว
	ประธานสภาฯ
รองประธานสภาฯ
ส.อบต. หมู่ที่ 1
ส.อบต. หมู่ที่ 1
ส.อบต. หมู่ที่ 2
ส.อบต. หมู่ที่ 5
ส.อบต. หมู่ที่ 5
ส.อบต. หมู่ที่ 6
ส.อบต. หมู่ที่ 6
ส.อบต. หมู่ที่ 7
ส.อบต. หมู่ที่ 7
ส.อบต. หมู่ที่ 8
ส.อบต. หมู่ที่ 8
เลขานุการสภาฯ
	ไพรสุริยันต์  ชำนาญกิจ
อัมรินทร์  ใจดี
สุพรชัย  แผ่นศิลา
อนันต์  ไกรนรา
--
พงศ์เทพ  ช่วยนาค
สันติศักดิ์  เพชรอาวุธ
จักรรินทร์  อินทวงศ์
สมพร  พงค์ทองเมือง
สมเกียรติ  พรมทอง
--
ณรงค์ศักดิ์  ตรีชัย
ทวีศักดิ์  สุดวิลัย
อรุณศักดิ์  ชูแก้ว

	




ผู้ลาการประชุม
	
ลำดับที่
	
ชื่อ – สกุล
	
ตำแหน่ง
	
ลงชื่อ
	
หมายเหตุ

	    1.

	นายเจริญ พรหมรักษ์

	ส.อบต. หมู่ที่ 2

	เจริญ พรหมรักษ์

	







ผู้ขาดการประชุม
	
ลำดับที่
	
ชื่อ – สกุล
	
ตำแหน่ง
	
ลงชื่อ
	
หมายเหตุ

	   1.

	นายปรึกษา ชัยวิชิตร
	ส.อบต.หมู่ที่ 7
	ปรึกษา ชัยวิชิต

ผู้เข้าร่วมประชุม

	ลำดับที่
	รายชื่อ
	ตำแหน่ง
	ลงชื่อ
	หมายเหตุ

	1.
2.
3.
4.
5.
6.
7.

	นายสุจิต  ชำนาญกิจ
นายอดุลย์  ชนะพล
นายสุพจน์ สังข์ทอง
นายสุวรรณรัตน์  บุญทอง
นายยงยุทธ  หมวดทิพย์
นายมนตรี เพชรศรี
นายสุทิน อินทร์ปาน
	นายก อบต.
รองนายก
รองนายก
เลขานุการนายกฯ
นักวิเคราะห์นโยบายและแผน
ผู้ใหญ่บ้าน หมู่ที่ 2
ผู้ใหญ่บ้าน หมู่ที่ 8

	สุจิต  ชำนาญกิจ
อดุลย์  ชนะพล
สุพจน์ สังข์ทอง
สุวรรณรัตน์  บุญทอง
ยงยุทธ  หมวดทิพย์
มนตรี เพชรศรี
สุทิน อินทร์ปาน
	




เริ่มประชุมเวลา 	10.00 น.

ระเบียบวาระการประชุม					
ระเบียบวาระที่ 1			เรื่องที่ประธานแจ้งให้ที่ประชุมทราบ
ระเบียบวาระที่ ๒			เรื่องรับรองรายงานการประชุมครั้งที่ผ่านมา
สมัยวิสามัญ สมัยที่ 1 ครั้งที่ 1 ประจำปี 2562 เมื่อวันที่ 18 เมษายน 2562
ระเบียบวาระที่ ๓			เรื่องเสนอเพื่อทราบ
 3.1 .................................................................................................
ระเบียบวาระที่ ๔			เรื่องเสนอเพื่อพิจารณา
4.1 เรื่อง พิจารณาให้ความเห็นชอบทบทวนแผนพัฒนาท้องถิ่น   (พ.ศ. 2561- 2565 )    

ระเบียบวาระที่ ๕			 เรื่องอื่น ๆ  (ถ้ามี)
						
-- เมื่อเวลา ๑0.๐๐ น. นายอรุณศักดิ์  ชูแก้ว เลขานุการสภา ฯ ได้ให้สัญญาณเข้าห้องประชุม เพื่อตรวจสอบองค์ประชุมปรากฏว่าครบองค์ประชุม จึงขอเชิญประธานสภา ฯ จุดธูป เทียน บูชาพระรัตนตรัย  กล่าวเปิดการประชุมและดำเนินการประชุมตามระเบียบวาระ ดังนี้
ระเบียบวาระที่ 1			เรื่องที่ประธานแจ้งให้ที่ประชุมทราบ
ประธานสภาฯ	นายไพรสุริยันต์  ชำนาญกิจ  ได้กล่าวทักทายที่ประชุม และแจ้งว่าวันนี้เป็นการประชุมสภาสมัยวิสามัญ สมัยที่ 2 ครั้งที่ 1 ประจำปี 

						       /พ.ศ. 2562...

	พ.ศ.2562 กระผมขอแจ้ง เรื่อง สมาชิกสภาฯ จำนวน 2 ท่าน ไม่ได้เข้าร่วมประชุมในครั้งนี้ มีนายเจริญ พรหมรักษ์ ส.อบต.หมู่ที่ 2  ได้ยื่นใบลาป่วย และนายปรึกษา ชัยวิชิตร ส.อบต.หมู่ที่ 7  ไม่ได้ยื่นใบลาจึงถือว่าขาดการประชุม 
ที่ประชุม				รับทราบ
ระเบียบวาระที่ 2			เรื่องรับรองรายงานการประชุมครั้งที่ผ่านมา	
ประธานสภาฯ .	ขอเชิญ เลขานุการสภาฯ อ่านรายงานการประชุมสภาสมัยวิสามัญ สมัยที่ 1 ครั้งที่ 1 ประจำปี 2562 เมื่อวันที่ 18 เมษายน 2562  เพื่อให้ที่ประชุมพิจารณารับรอง
เลขานุการสภาฯ .	ได้อ่านรายงานการประชุมสภาสมัยวิสามัญ สมัยที่ 1 ครั้งที่ 1
ประจำปี พ.ศ. 2562  เมื่อวันที่ 18 เมษายน 2562  เพื่อให้ที่ประชุมพิจารณารับรอง
ที่ประชุม			ที่ประชุมมีมติ
			รับรอง		10	เสียง
			ไม่รับรอง	-	เสียง
			งดออกเสียง	 1	เสียง
ระเบียบวาระที่  ๓			เรื่องเสนอเพื่อทราบ
รองนายก ฯ	กราบเรียน ประธานสภาฯ ผม นายสุพจน์ สังข์ทอง รองนายกฯ ผมมีเรื่องแจ้งให้ที่ประชุมทราบ เนื่องจากเมื่อวันที่ 10 มิถุนายน 2562 ผมได้รับมอบหมายจากท่านนายก ให้เข้าร่วมประชุมประชาคมในการจัดทำแผนพัฒนาท้องถิ่นของจังหวัดนครศรีธรรมราช ภายใต้งบประมาณขององค์การบริหารส่วนจังหวัด ณ โรงแรมฟอร์จูน จังหวัดนครศรีธรรมราช ซึ่งผมได้เสนอโครงการต่อที่ประชุม จำนวน 2 โครงการ โครงการที่ 1 โครงการก่อสร้างถนนลาดยาง ช่วงที่ 3 บ้านห้วยกลาง–เสม็ดจวน  
โครงการที่ 2. โครงการก่อสร้างถนนลาดยาง หมู่ที่ 8 บ้านควนแดง ระยะที่ 2 เพื่อบรรจุไว้ในแผนพัฒนาท้องถิ่น ของจังหวัดฯ ประจำปี พ.ศ.2563 ซึ่งทั้งสองโครงการเป็นโครงการที่เกินศักยภาพ ที่เราไม่สามารถดำเนินการได้ และมีความจำเป็นต้องทำต่อเนื่อง เพราะเป็นสายหลัก จึงเสนอไว้ในแผนพัฒนาท้องถิ่นของจังหวัดฯ ครับ
ที่ประชุม				รับทราบ
ระเบียบวาระที่ 4			เรื่องเสนอเพื่อพิจารณา
4.1 เรื่อง พิจารณาให้ความเห็นชอบทบทวนแผนพัฒนาท้องถิ่น   (พ.ศ. 2561 -2565 )
                              /ประธานสภาฯ...			

ประธานสภาฯ	ขอเชิญ นักวิเคราะห์นโยบายและแผน ชี้แจงต่อที่ประชุม ในการทบทวนแผนพัฒนาท้องถิ่น (พ.ศ. 2561-2565)  ขอเชิญครับ
นายยงยุทธ  หมวดทิพย์	กราบเรียนท่านประธานสภาฯ กระผม นายยงยุทธ หมวดทิพย์ นักวิเคราะห์นโยบายและแผน ขอชี้แจง เรื่อง ทบทวนแผนพัฒนาท้องถิ่น (พ.ศ.2561- 2565) ซึ่งแผนของเราได้ผ่านการประชุมประชาคมมาแล้ว 1 ครั้ง เพราะว่าตามระเบียบเขาให้ยกเว้นการประชุมระดับหมู่บ้านเพื่อที่จะให้ประกาศใช้ให้ทันภายในวันที่ 15 มิถุนายน 2562 นี้ ผมจึงขอชี้แจงเรื่องมติของการทำประชาคมตำบลให้ทราบครับ การทำประชาคมตำบลรอบนี้มีการนำเสนอให้ยืนยันแผนเดิม คือ แผนสี่ปี (พ.ศ. 2561 – 2564) ให้ใช้ของเดิมทั้งหมดและในการทบทวนให้ใส่เฉพาะในส่วนที่เป็นโครงการใหม่เพิ่มเติมเข้าไป โครงการในแผนสี่ปีมันจะมีห้วงเวลา ปี พ.ศ.2561-2564 แต่ในการทบทวนมันจะเป็น ปี พ.ศ. 2561-2565  เพราะฉะนั้นห้วงเวลามันจะต่างกัน 1 ปี  และที่ประชุมประชาคมได้เสนอว่าสำหรับโครงการที่ใช้งบประมาณต่อเนื่อง เช่น โครงการอุดหนุนอาหารเสริม (นม) , โครงการอาหารกลางวันเด็ก ให้ใส่งบประมาณต่อเนื่องได้เลย คือใส่ ตั้งแต่ปี พ.ศ.2561–2565 ไปทุกโครงการได้เลย และเมื่อมีการประชุมประชาคมตำบลเสร็จก็ประชุมคณะกรรมการสนับสนุนต่อ หลังจากนั้นก็ประชุมคณะกรรมการพัฒนา คณะกรรมการพัฒนาก็ยืนยันที่จะใช้มติของการประชุมประชาคมเหมือนเดิม คือ ใช้แผนสี่ปีมาทั้งหมดและเพิ่มเติมในส่วนที่ทบทวนเข้าไป และโครงการที่ผมได้เพิ่มเติมเข้าไปทั้งหมดผมได้มีเอกสารอยู่ 2 ชุด คือ เป็นโครงการที่เกินศักยภาพของเราที่ได้ขอไปทางจังหวัด โครงการที่เกินศักยภาพที่ขอไปทั้งหมด จำนวน 5 โครงการ แต่ทางจังหวัดได้บรรจุลงไปในแผน จำนวน 2 โครงการ ซึ่งโครงการที่เราขอไปส่วนที่เหลือเขาไม่ได้ตัดทิ้ง เขาจะให้เราทำเอกสารย้อนหลังไปอีกทีหนึ่งเพื่อจะบรรจุลงในแผนปี 2564 และ 2565 ต่อไป อันนี้คือ โครงการที่เกินศักยภาพต่อไปผมขอชี้แจงการทบทวนแผนพัฒนาท้องถิ่น (พ.ศ. 2561-2565) โดยผมจะเริ่มจากโครงการที่เกินศักยภาพก่อนครับ 

								นายยงยุทธ...

นายยงยุทธ หมวดทิพย์	การทบทวนแผนพัฒนาท้องถิ่น (พ.ศ. 2561-2565) โครงการที่เกินศักยภาพ
	1. ยุทธศาตร์การพัฒนาโครงสร้างพื้นฐาน 
	   1.1 แผนงานเคหะและชุมชน   
	        1. โครงการก่อสร้างถนนลาดยางสายบ่อโหด-ควนฝามี หมู่ที่ 1 โดยการก่อสร้างถนนลาดยางผิวจราจรกว้าง 5 เมตร ยาว 760 เมตร งบประมาณ 9,400,000 บาท ดำเนินการในปี 2563,2564
		      2. โครงการก่อสร้างถนนลาดยางสายเสม็ดจวน-ห้วยกลาง หมู่ที่ 4  โดยทำการก่อสร้างถนนลาดยางผิวจราจรกว้าง 5 เมตร ยาว 1,780เมตร งบประมาณ 7,542,000 บาท ดำเนินการในปี 2563,2564
	         3. โครงการก่อสร้างถนนลาดยางสายบ้านผู้ใหญ่โสรพล-วัดคงคาเลียบ หมูที่ 5  โดยทำการก่อสร้างถนนลาดยางผิวจราจรกว้าง 5 เมตร ยาว 1,180 เมตร งบประมาณ 6,000,000 บาท ดำเนินการในปี 2563,2564
 	        4. โครงการก่อสร้างถนนลาดยางสายราชเวช -บ้านควนแดง หมู่ที่ ๘ และหมู่ที่ ๓  โดยทำการก่อสร้างถนนลาดยางผิวจราจรกว้าง 5 เมตร ยาว 3,315 เมตร  งบประมาณ 16,000,000 บาท ดำเนินการในปี 2563,2564
โ     	       5. โครงการซ่อมแซมถนนลาดยางสายราชเวช – ขอนพอ หมู่ที่ 3  โดยทำการซ่อมแซมถนนลาดยางผิวจราจรกว้าง 5 เมตร ยาว 800 เมตร งบประมาณ 4000,000 บาท ดำเนินการในปี 2563,2564 ซึ่งงบประมาณนี้น่าจะไม่พอเพราะถนนชำรุดมาก จึงขอเพิ่มไป 4,000,000 บาท ผมกำลังทำเอกสารส่งไปครับ  
                                                     โครงการทั้งหมดนี้ มี ๒ โครงการที่ได้บรรจุไว้ในแผนพัฒนาท้องถิ่นจังหวัดนครฯแล้ว คือ
	 1. โครงการก่อสร้างถนนลาดยางสายเสม็ดจวน-ห้วยกลาง หมู่ที่ 4
                                             2. โครงการก่อสร้างถนนลาดยางสายราชเวช -บ้านควนแดง หมูที่ ๘ และ หมู่ที่ ๓

เลขานุการสภาฯ                	กราบเรียนประธานสภาฯ ผม นายอรุณศักดิ์ ชูแก้ว เลขานุการสภาฯ
ผมขอให้แก้ไข โครงการที่ 4 โครงการก่อสร้างถนนลาดยาง สายราชเวช -บ้านควนแดง หมู่ที่ ๘ และหมู่ที่ ๓  ผมขอให้แก้ไขเป็น หมู่ที่ 3 และหมู่ที่ 8 เพราะสายราชเวช คือ หมู่ที่ 3 ควนแดง คือหมู่ที่ 8
นายก อบต.	กราบเรียน ประธานสภาฯ  ผม นายสุจิต ชำนาญกิจ นายก อบต.       ผมขอให้ท่านสมาชิกทุกท่านดูโครงการของหมู่บ้านตัวเองตามที่ นักวิเคราะห์ฯ ชี้แจงไปแต่ละโครงการนะครับว่า ชื่อโครงการ รายละเอียดโครงการ จำนวนโครงการ ว่าถูกต้อง ครบถ้วนหรือไม่ เพื่อป้องกันความผิดพลาด ถ้าผิดเราจะได้แก้ไขให้ถูกต้อง  	
นักวิเคราะห์ฯ			       ต่อไปเป็นโครงการทบทวนแผนพัฒนาท้องถิ่น (พ.ศ. 2561-2565)				       1. ยุทธศาสตร์ การพัฒนาโครงสร้างพื้นฐาน
					 1.1 แผนงาน เคหะและชุมชน
	      1. โครงการก่อสร้างรั้วรอบสระน้ำหมู่บ้าน หมู่ที่ 1  โดยทำการก่อร้างรั้วรอบสระน้ำหมู่บ้าน งบประมาณ 500,000 บาท ดำเนินการในปีงบประมาณ 2563			
	      2. โครงการขุดเจาะบ่อบาดาล หมู่ที่ 1  โดยทำการขุดเจาะบ่อบาดาล งบประมาณ 200,000 บาท ดำเนินการในปีงบประมาณ 2564
3. โครงการก่อสร้างถนนลาดยาง สายแยกท่าดิน – คลองสินปุน หมู่ที่ 1  โดยทำการก่อสร้างถนนลาดยาง ผิวจราจรกว้าง 5 เมตร ยาว 800 เมตร งบประมาณ 1,900,000 บาท ดำเนินการในปีงบประมาณ 2564
4. โครงการก่อสร้างคูระบายน้ำคอนกรีต สี่แยกบ่อโหด หมู่ที่ 1  โดยทำการก่อสร้างคูระบายน้ำคอนกรีต 250 เมตร งบประมาณ 350,000  บาท ดำเนินการในปีงบประมาณ 2563
5. โครงการปรับปรุงแหล่งน้ำนบหลวง หมู่ที่ 1 โดยทำการปรับปรุงซ่อมแซมนบหลวง งบประมาณ 500,000 บาท ดำเนินการในปีงบประมาณ 2563

6. โครงการก่อสร้างคูระบายน้ำคอนกรีต ถนนสายควนแตระ หมู่ที่ 1  โดยทำการก่อสร้างคูระบายน้ำคอนกรีต 200 เมตร งบประมาณ 300,000 บาท ดำเนินการในปีงบประมาณ 2564
7. โครงการปรับปรุงฝายน้ำล้นบ้านห้วยสะพาน หมู่ที่ 1 โดยทำการปรับปรุงซ่อมแซมฝายน้ำล้นบ้านห้วยสะพานและบ่อโหดคลองบางปรน งบประมาณ 300,000 บาท ดำเนินการในปีงบประมาณ 2563
8. โครงการปรับปรุงฝายน้ำล้นบ่อโหดคลองบางปรน หมู่ที่ 1  โดยทำการปรับปรุงซ่อมแซมฝายน้ำล้นบ้านห้วยสะพานและบ่อโหดคลองบางปรน งบประมาณ 300,000 บาท ดำเนินการในปีงบประมาณ 2563
9. โครงการติดตั้งไฟส่องทางบริเวณจุดแยกและทางร่วม หมู่ที่1 -8  โดยทำการติดตั้งไฟส่องทางบริเวณจุดแยกและทางร่วม งบประมาณ 2,400,000 บาท ดำเนินการในปีงบประมาณ 2564
10. โครงการบุกเบิกถนนสายหน้าเขาดิน หมู่ที่ 2 โดยทำการบุกเบิกถนน ยาว 1,300 เมตร งบประมาณ 650,000 บาท ดำเนินการในปีงบประมาณ 2564
11. โครงการบุกเบิกถนน สาย สปก.– ห้วยโตน หมู่ที่ 2  โดยทำการบุกเบิกถนนยาว 3,000 เมตร งบประมาณ 1,500,000 บาท ดำเนินการในปีงบประมาณ 2565
12. โครงการบุกเบิกถนน สายอ่างเก็บน้ำ-ไสเจาะป่าหมู่ที่ 2 โดยทำการบุกเบิกถนน ยาว 900 เมตร งบประมาณ 500,000 บาท ดำเนินการในปีงบประมาณ 2564
13. โครงการบุกเบิกถนนสายไสเจาะป่า – คลองสังข์ หมู่ที่ 2  โดยทำการบุกเบิกถนนยาว 4,000 เมตร งบประมาณ 2,000,000 บาท ดำเนินการในปีงบประมาณ 2563
14. โครงการบุกเบิกถนน สายสามแยก สปก.- ห้วยโตน   หมู่ที่ 2 โดยทำการบุกเบิกถนน ยาว 3,000 เมตร งบประมาณ 1,500,000 บาท ดำเนินการในปีงบประมาณ 2564

15. โครงการบุกเบิกถนนสายเขาดินซอย 1 –ควนกลาง หมู่ที่ 2โดยทำการบุกเบิกถนน ยาว 2,000 เมตร งบประมาณ 1,000,000 บาท ดำเนินการในปีงบประมาณ 2565
16. โครงการบุกเบิกถนน สายเขาทะลุ – วังหรั่ง หมู่ที่ 2 โดยทำการบุกเบิกถนน ยาว 1,500 เมตร งบประมาณ 350,000 บาท ดำเนินการในปีงบประมาณ 2563
17. โครงการก่อสร้างคูระบายน้ำถนนภายในหมู่บ้าน หมู่ที่ 2  โดยทำการก่อสร้างคูระบายน้ำคอนกรีต งบประมาณ 500,000 บาท ดำเนินการในปีงบประมาณ 2564
18. โครงการบุกเบิกถนนสายรอบป่าชุมชน หมู่ที่ 2 โดยทำการบุกเบิกถนน งบประมาณ 500,000 บาท ดำเนินการในปีงบประมาณ 2563
19. โครงการขยายถนนสายเสม็ดจวน-ขอนพอ บริเวณหน้าโรงเรียนราชเวชพิศาล หมู่ที่ 3 โดยทำการก่อสร้างขยายทางเท้า กว้าง 2 เมตร ยาว 250 เมตร งบประมาณ 400,000 บาท ดำเนินการในปีงบประมาณ 2563
20. โครงการก่อสร้างฝายน้ำล้นคลองเสม็ดจวน (เพื่อผลิตน้ำประปาบ้านหนองสามสิบ) หมู่ที่ 3 โดยทำการก่อสร้างฝายน้ำล้นคลองเสม็ดจวน งบประมาณ 300,000 บาท ดำเนินการในปีงบประมาณ 2563
21. โครงการขยายเขตประปาบ้านหนองสามสิบ หมู่ที่ 3 โดยทำการขยายเขตประปาบ้านหนองสามสิบ หมู่ที่ 3 งบประมาณ 200,000 บาท ดำเนินการในปีงบประมาณ 2563
22. โครงการบุกเบิกหลังประมงน้ำจืด หมู่ที่ 3 โดยทำการบุกเบิกถนน ยาว 3,000 เมตร งบประมาณ 1,500,000 บาท ดำเนินการในปีงบประมาณ 2564
23. โครงการบุกเบิกถนนสายนาบ้านใต้ – ซอยท่าดิน หมู่ที่ 3 โดยทำการบุกเบิกถนน ยาว 3,000 เมตร งบประมาณ 1,500,000 บาท ดำเนินการในปีงบประมาณ 2564

24. โครงการก่อสร้างสะพานระหว่าง หมูที่ 3 และหมู่ที่ 4 ซอยบ้านนายสุกรี หมู่ที่ 3 โดยทำการก่อสร้างสะพานบ้านนายสุกรี งบประมาณ 5,000,000 บาท ดำเนินการในปีงบประมาณ 2564
25. โครงการขยายเขตประปา หมู่ที่ 3 โดยทำการขยายเขตประปาและเปลี่ยนท่อเมนต์ประปา งบประมาณ 500,000 บาท ดำเนินการในปีงบประมาณ 2564
26. โครงการบุกเบิกถนนสายห้วยซันหาน– ด่านเหรียง หมู่ที่ 4   โดยทำการบุกเบิกถนน ยาว 2,000 เมตร งบประมาณ 1,000,000 บาท ดำเนินการในปีงบประมาณ 2565
27. โครงการก่อสร้างซุ้มเขตหมู่บ้านเพื่อเทิดพระเกียรติ หมู่ที่ 4 โดยทำการก่อสร้างซุ้มเขตหมู่บ้าน งบประมาณ 500,000 บาท ดำเนินการในปีงบประมาณ 2565
28. โครงการบุกเบิกถนนสายหลังสระน้ำหมู่บ้าน หมู่ที่ 4    โดยทำการบุกเบิกถนน ยาว 1,000 เมตร งบประมาณ 500,000 บาท ดำเนินการในปีงบประมาณ 2564
29. โครงการบุเบิกถนนสายควนเคี่ยม – ต้นจิก หมู่ที่ 4 โดยทำการบุกเบิกถนนสายควนเคียม – ต้นจิก ความยาว 2,500 เมตร  งบประมาณ 1,200,000 บาท ดำเนินการในปีงบประมาณ 2565
30. โครงการบุกเบิกถนนสายควนเคี่ยมห้วยกลาง – ถนนบ้านนายสุกรี หมู่ที่ 4  โดยทำการบุกเบิกถนน ความยาว 1,000 เมตร งบประมาณ 500,000 บาท ดำเนินการในปีงบประมาณ 2563
31. โครงการขุดบ่อน้ำตื้น หมู่ที่ 4  โดยทำการขุดบ่อน้ำตื้น งบประมาณ 20,000 บาท ดำเนินการในปีงบประมาณ 2563
32. โครงการก่อสร้างศาลาริมทาง ภายในหมู่บ้าน หมู่ที่ 4  โดยทำการก่อสร้างศาลาริมทาง จำนวน 2 หลัง งบประมาณ 500,000 บาท ดำเนินการในปีงบประมาณ 2565
33. โครงการบุกเบิกถนนสายบ้านนายธรรมนูญ – บ้านหนองหว้า หมู่ที่ 5  โดยทำการบุกเบิกถนนยาว 2,000 เมตร งบประมาณ 1,000,000 บาท ดำเนินการในปีงบประมาณ 2563

34. โครงการก่อสร้างท่อลอดเหลี่ยมคลองบางปรน จำนวน 2 จุด หมู่ที่ 5 โดยทำการก่อสร้างท่อลอดเหลี่ยม จำนวน 2 จุด งบประมาณ 2,000,000 บาท ดำเนินการในปีงบประมาณ 2564
35. โครงการก่อสร้างถังแรงดันน้ำประปาภายในหมูบ้าน หมู่ที่ 5  โดยทำการก่อสร้างถังแรงดันน้ำประปา งบประมาณ 200,000 บาท ดำเนินการในปีงบประมาณ 2563
36. โครงการก่อสร้างคูระบายน้ำคอลกรีตสี่แยกบ่อโหดคลองสินปุน หมู่ที่ 5 โดยทำการก่อสร้างคูระบายน้ำคอนกรีต งบประมาณ 900,000 บาท ดำเนินการในปีงบประมาณ 2565
37. โครงการก่อสร้างซุ้มเขตหมู่บ้านเพื่อเทิดพระเกียรติ หมู่ที่ 4 โดยทำการก่อสร้างซุ้มเขตหมู่บ้าน งบประมาณ 300,000 บาท ดำเนินการในปีงบประมาณ 2563  โครงการนี้ผมขอแก้ไข จาก หมู่ที่ 4 เป็น หมู่ที่ 5 ครับ เนื่องจากพิมพ์ผิด
38. โครงการติดตั้งกล้องวงจรปิดภายในหมู่บ้าน หมู่ที่ 1  โดยทำการติดตั้งกล้องวงจรปิดภายในหมู่บ้าน งบประมาณ 5,000,000 บาท ดำเนินการในปีงบประมาณ 2564  โครงการนี้ผมขอแก้ไข จาก หมู่ที่ 1 เป็น หมู่ที่ 1-8 ครับ เนื่องจากพิมพ์ตกไป
39. โครงการก่อสร้างหอถังน้ำประปาบ้านคงคาเลียบ หมู่ที่ 5 โดยทำการก่อสร้างหอถังน้ำประปา งบประมาณ 500,000 บาท ดำเนินการในปีงบประมาณ 2564
40. โครงการก่อสร้างฝายน้ำล้นคลองบางปรน หมู่ที่ 5 โดยทำการก่อสร้างฝายน้ำล้นภายในหมู่บ้าน หมู่ที่ 5 งบประมาณ 1,000,000 บาท ดำเนินการในปีงบประมาณ 2564
41. โครงการก่อสร้างไฟส่องทางถนนภายในหมู่บ้าน หมู่ที่ 1  โดยทำการติดตั้งไฟส่องทาง งบประมาณ 2,000,000 บาท ดำเนินการในปีงบประมาณ 2563
42. โครงการบุกเบิกถนนสายบ้านหนองหว้า-วัดภูเขาดินซอยสิบ หมู่ที่ 5 โดยทำการบุกเบิกถนน ความยาว 4,600 เมตร งบประมาณ 2,000,000 บาท ดำเนินการในปีงบประมาณ 2564

				               43.โครงการ...

43. โครงการบุกเบิกถนนสายบ่อโหดคลองสินปุน-ซอยควนยางงาม หมู่ที่ 5 โดยทำการบุกเบิกถนน ความยาว 3,000 เมตร งบประมาณ 1,500,000 บาท ดำเนินการในปีงบประมาณ 2565
44. โครงการก่อสร้างราวสะพานซอยสิบ หมู่ที่ 5  โดยทำการก่อสร้างราวสะพาน  งบประมาณ 500,000 บาท ดำเนินการในปีงบประมาณ 2564
45. โครงการบุกเบิกถนน สายหน้าโรงเรียนวัดคงคาเลียบ – ถนนบ้านควนประชาสรรค์ โคกหาร หมู่ที่ 5  โดยทำการบุกเบิกถนน ความยาว 4,000 เมตร งบประมาณ 2,000,000 บาท ดำเนินการในปีงบประมาณ 2564
46. โครงการปรับปรุงระบบกรองน้ำประปาหมู่บ้าน หมู่ที่ 6  โดยทำการติดตั้งระบบกรองน้ำประปา งบประมาณ 1,000,000 บาท ดำเนินการในปีงบประมาณ 2563
47. โครงการบุกเบิกถนนสายหลังประมงแนวเขตหมู่ที่ 6 โดยทำการบุกเบิกถนน ความยาว 2,000 เมตร งบประมาณ 1,000,000 บาท ดำเนินการในปีงบประมาณ 2563
48. โครงการขยายเขตไฟฟ้าในตำบล  โดยทำขยายเขตไฟฟ้าในบริเวณที่ไฟฟ้ายังเข้าไม่ถึง งบประมาณ 3,000,000 บาท ดำเนินการในปีงบประมาณ 2565
49. โครงการบุกเบิกถนนสายต้นเหรียง คอกวัว หมู่ที่ 7  โดยทำการบุกเบิกถนน ความยาว 2,000 เมตร งบประมาณ 1,000,000 บาท ดำเนินการในปีงบประมาณ 2565
50. โครงการบุกเบิกถนนสายควนฝามี – ไสยาว หมู่ที่ 8  โดยทำการบุกเบิกถนน ความยาว 3,000 เมตร งบประมาณ 1,500,000 บาท ดำเนินการในปีงบประมาณ 2565
51. โครงการก่อสร้างถนนลาดยาง สายบ้านนายจรัญ แย้มมะลิ หมู่ที่ 8  โดยทำการก่อสร้างถนนลาดยาง ผิวจราจรกว้าง 5 เมตร ยาว 1,960 เมตร งบประมาณ 5,000,000 บาท ดำเนินการในปีงบประมาณ 2565

                                                                                                      ยุทธศาสตร์.	..
-12-
1. ยุทธศาสตร์การพัฒนาทรัพยากรมนุษย์และสังคม
		  1.1 แผนงานสร้างความเข็มแข็ง
			1. โครงการก่อสร้างสนามเปตอง หมู่ที่ 1 โดยทำการก่อสร้างสนามเปตอง  งบประมาณ 30,000 บาท ดำเนินการในปีงบประมาณ 2563
	     	 2. โครงการก่อสร้างลานกีฬาหมู่บ้าน หมู่ที่ 2 โดยทำการก่อสร้างลานกีฬา งบประมาณ 500,000 บาท ดำเนินการในปีงบประมาณ 2564
     			3. โครงการซ่อมแซมห้องน้ำสาธารณะของหมู่บ้านหมู่ที่ 6  โดยทำการซ่อมแซมห้องน้ำสาธารณะของหมู่บ้าน งบประมาณ 20,000 บาท ดำเนินการในปีงบประมาณ 2563
   			4. โครงการปรับปรุงซ่อมแซมสนามกีฬา หมู่ที่ 7 โดยทำการซ่อมแซมสนามกีฬา งบประมาณ 200,000 บาท ดำเนินการในปีงบประมาณ 2564
     			5. โครงการก่อสร้างห้องน้ำสาธารณะ หมู่ที่ 7 โดยทำการก่อสร้างห้องน้ำ งบประมาณ 50,000 บาท ดำเนินการในปีงบประมาณ 2564	
			6. โครงการก่อสร้างลานออกกำลังกาย พร้อมอุปกรณ์ หมู่ที่ 7  โดยทำการก่อสร้างลานกีฬาพร้อมอุปกรณ์กีฬา งบประมาณ 500,000 บาท ดำเนินการในปีงบประมาณ 2564
			7. โครงการก่อสร้างลานกีฬาหมู่บ้าน หมู่ที่ 4 โดยทำการก่อสร้างลานกีฬาพร้อมอุปกรณ์ งบประมาณ 500,000 บาท ดำเนินการในปีงบประมาณ 2564
			8. โครงการซ่อมแซมสนามฟุตบอลหมู่บ้าน หมู่ที่ 6 โดยทำซ่อมแซมสนามกีฬา งบประมาณ 100,000 บาท ดำเนินการในปีงบประมาณ 2563
			9. โครงการก่อสร้างสนามกีฬาหญ้าเทียม หมู่ที่ 6 โดยทำก่อสร้างสนามกีฬา งบประมาณ 800,000 บาท ดำเนินการในปีงบประมาณ 2564
		 

							 1. ยุทธศาสตร์...

1. ยุทธศาสตร์ การพัฒนาทรัพยากรมนุษย์และสังคม
		  1.1 แผนงาน สาธารณสุข
			1. โครงการอุดหนุนการส่งเสริมสุขภาพหมู่บ้าน หมู่ที่ 1–8 
	โดยทำการสนับสนุนงบประมาณให้กับคณะกรรมการหมู่บ้านหมู่ที่1-8งบประมาณ 200,000 บาท ดำเนินการในปี 2563,2565 	
			2. โครงการจัดซื้อชุดอุปกรณ์ส่งเสริมสุขภาพ หมู่ที่ 1 – 8 
	โดยทำการจัดซื้อและติดตั้งอุปกรณ์ส่งเสริมสุขภาพ  งบประมาณ 500,000 บาท ดำเนินการในปี 2563
 			3. โครงการจัดซื้อเครื่องออกกำลังกายกลางแจ้ง หมู่ที่ 6 
	โดยทำการจัดซื้อและติดตั้งเครื่องออกกำลังกายกลางแจ้ง งบประมาณ 50,000 บาท ดำเนินการในปี 2564 
	รวม 3 โครงการ งบประมาณ 1,150,000 บาท
	1. ยุทธศาสตร์ การพัฒนาทรัพยากรมนุษย์และสังคม
		  1.1 แผนงาน ศาสนาวัฒนธรรมและนันทนาการ
	1. โครงการจัดซื้อกลองยาวเพื่อส่งเสริมอนุรักษ์วัฒนธรรมท้องถิ่น หมู่ที่ 1-8 โดยทำการจัดซื้อกลองยาวไว้ใช้ในงานประเพณีต่างๆ งบประมาณ 15,000 บาท ดำเนินการในปี 2565 ขอแก้ไขงบประมาณ จาก 15,000 บาท เป็น 150,000 บาท ครับ เนื่องจากพิมพ์ผิด
			2. โครงการสนับสนุนและจัดการแข่งขันกีฬาหมู่บ้านจุฬาภรณ์พัฒนา หมู่ที่ 6,7 โดยทำการสนับสนุนและจัดแข่งขันกีฬาหมู่บ้านจุฬาภรณ์พัฒนา งบประมาณ 200,000 บาท ดำเนินการในปี 2563 จำนวน 100,000 บาท ปีงบประมาณ 2564 จำนวน 50,000 บาท ปีงบประมาณ 2565 จำนวน 50,000 บาท 
			3. โครงการจัดซื้อเครื่องดนตรีสากล หมู่ที่ 7 โดยทำการจัดซื้อเครื่องดนตรีสากล งบประมาณ 50,000 บาท ดำเนินการในปี 2564
			4. โครงการอุดหนุนที่ทำการปกครองอำเภอ เพื่อโครงการวันเฉลิมพระชนมพรรษาสมเด็จพระนางเจ้าพระบรมราชินี โดยทำการ

								อุดหนุน...

	อุดหนุนที่ทำการปกครองอำเภอ งบประมาณ 5,000 บาท ดำเนินการในปีงบประมาณ 2563,2565
	1. ยุทธศาสตร์ การพัฒนาทรัพยากรมนุษย์และสังคม
		  1.1 แผนงาน การศึกษา
			1. โครงการส่งเสริมการเล่นดนตรีสากลสำหรับเยาวชน โดยทำการฝึกอบรมและจัดซื้อเครื่องดนตรี งบประมาณ 50,000 บาท ดำเนินการในปีงบประมาณ 2564 
			2. โครงการก่อสร้างศูนย์พัฒนาเด็กเล็ก มีศูนย์พัฒนาเด็กเล็ก บุคลากร สื่อการเรียนการสอนครบถ้วน 
			3. โครงการส่งเสริม ฝึกทักษะกีฬาและกรีฑาเพื่อเด็กและเยาวชน โดยทำการฝึกอบรมและจัดซื้ออุปกรณ์กีฬา งบประมาณ 30,000 บาท ดำเนินการในปีงบประมาณ 2564		
			4. โครงการส่งเสริมและสนับสนุนการสอนกีฬาและกรีฑาให้กับเยาวชน โดยทำการส่งเสริมและสนับสนุนการสอนกีฬาและกรีฑา งบประมาณ 20,000 บาท ดำเนินการในปีงบประมาณ 2563
			5. โครงการก่อสร้างค่ายลูกเสือในพื้นที่หมู่บ้านจุฬาภรณ์พัฒนา 3,4 หมู่ที่ 6 และหมู่ที่ 7 โดยทำการก่อสร้างค่ายลูกเสือ งบประมาณ 10,000 บาท ดำเนินการในปีงบประมาณ 2565
			6. โครงการจัดการเรียนรู้บนบูรณาการโครงงานฐานวิจัยแบบแนวจิตตปัญญา(ต่อเนื่องทุกปี) หมู่ที่ 7 โดยทำการจัดการเรียนรู้แบบบูรณาการโครงงานฐานวิจัยบนแนวทางจิตตปัญญา(ต่อเนื่องทุกปี) งบประมาณ 50,000บาท ดำเนินการในปีงบประมาณ 2563 -2565
			7. โครงการส่งเสริมอาชีพเยาวชนในวัยเรียน โดยทำการส่งเสริมและฝึกอบรมด้านอาชีพตามที่เยาวชนสนใจ งบประมาณ 50,000 บาท ดำเนินการในปีงบประมาณ 2563

							   1.ยุทธศาสตร์...

1. ยุทธศาสตร์ การพัฒนาทรัพยากรมนุษย์และสังคม
		  1.1 แผนงาน สังคมสงเคราะห์
		       1. โครงการจัดตั้งศูนย์การเรียนรู้ผู้สูงอายุ โดยทำการจัดตั้งศูนย์การเรียนรู้ผู้สูงอายุ บุคลากร สื่อต่างๆครบถ้วน งบประมาณ 300,000 บาท ดำเนินการในปีงบประมาณ 2563-2565
		       2. โครงการส่งเสริมอาชีพผู้สูงอายุ โดยส่งเสริมผู้สูงอายุมีอาชีพและรายได้เพิ่มขึ้น งบประมาณ 30,000 บาท ดำเนินการในปีงบประมาณ 2563 – 2565
1. ยุทธศาสตร์การพัฒนา ทรัพยากรธรรมชาติ สิ่งแวดล้อมและ 
    พลังงาน
	    1.1 แผนงานการเกษตร
	       1. โครงการส่งเสริมการปลูกและใช้สมุมไพร หมูที่ 1-8 โดยส่งเสริมการปลูกและจัดหาพืชสมุมไพรให้กับผู้สนใจ งบประมาณ 30,000 บาท ดำเนินการในปีงบประมาณ 2564
		     2. โครงการขุดลอกแหล่งน้ำเพื่อการเกษตรบริเวณเขตพัฒนาที่ 3 หมู่ที่ 6 โดยขุดลอกแหล่งน้ำเพื่อการเกษตรบริเวณเขตพัฒนาที่ 3 
	        3. โครงการสวนพฤกษศาสตร์ชุมชน หมู่ที่ 1 – 8 เพื่อส่งเสริมการปลูกและจัดหาพันธุ์พืชต่างๆ จัดหารวัสดุอุปกรณ์ในการดูแลและบำรุงรักษา งบประมาณ 50,000 บาท ดำเนินการในปีงบประมาณ 2563 - 2564 
		      4. โครงการขุดลอกสระน้ำบ้านไสเจาะป่า โดยทำการขุดลอกสระน้ำสาธารณะภายในหมู่บ้าน งบประมาณ 700,000 บาท ดำเนินการในปีงบประมาณ 2564  
		     5. โครงการขุดลอกสระน้ำควนกลาง โดยทำการขุดลอกสระน้ำ สาธารณะภายในหมู่บ้าน งบประมาณ 700,000 บาท ดำเนินการในปีงบประมาณ 2565
		     6. โครงการขุดลอกสระน้ำบ้านเสม็ดจวน โดยทำการขุดลอกสระน้ำสาธารณภายในหมู่บ้าน งบประมาณ 130,000 บาท ดำเนินการในปีงบประมาณ 2565

								7. โครงการ...

   		      7. โครงการขุดลอกสระน้ำโรงรมด่านเหรียง โดยทำการขุดลอกสระน้ำสาธารณภายในหมู่บ้าน งบประมาณ 850,000 บาท ดำเนินการในปีงบประมาณ 2563
	8. โครงการขุดสระน้ำในสวนป่าชุมชน หมู่ที่ 2 โดยทำการขุดลอกสระน้ำสาธารณภายในหมู่บ้าน งบประมาณ 900,000 บาท ดำเนินการในปีงบประมาณ 2563
	1. ยุทธศาสตร์ การพัฒนาทรัพยากรมนุษย์และสังคม
	  1.1 แผนงาน สร้างความเข็มแข็ง
	        1. โครงการส่งเสริมกลุ่มอาชีพในหมู่บ้าน หมู่ที่ 1 – 8  โดยทำการจัดอบรมศึกษาดูงาน งบประมาณ 200,000 บาท ดำเนินการในปีงบประมาณ 2563
		      2. โครงการสนับสนุนต่อยอดหมู่บ้านเศรษฐกิจพอเพียง  โดยการประชาสัมพันธ์ให้ความรู้จัดอบรมให้ความรู้ งบประมาณ 50,000 บาท ดำเนินการในปีงบประมาณ 2563
	รวม 2 โครงการ งบประมาณ 250,000 บาท 
1. ยุทธศาสตร์ การพัฒนาทรัพยากรมนุษย์และสังคม
	    1.1 แผนงาน เคหะและชุมชน
		     	 1. โครงการก่อสร้างศาลากลางน้ำสวนสุขภาพเพื่อส่งเสริมการท่องเที่ยว หมู่ที่ 8 โดยทำการก่อสร้างศาลากลางน้ำตามแบบแปลน อบต.กุแหระ งบประมาณ 600,000 บาท ดำเนินการในปีงบประมาณ 2565
			2. โครงการซ่อมแซมปรับปรุงลานเอนกประสงค์ริมอ่างเก็บน้ำของหมู่บ้าน หมู่ที่ 6 โดยทำการซ่อมแซมปรับปรุงลานเอนกประสงค์ริมอ่างเก็บน้ำของหมู่บ้าน งบประมาณ 500,000 บาท ดำเนินการในปีงบประมาณ 2563
			3. โครงการปรับภูมิทัศน์อ่างเก็บน้ำ หมู่ที่ 6 โดยทำการ
	ปรับภูมิทัศน์อ่างเก็บน้ำ หมู่ที่ 6 ปลูกต้นไม้ข้างถนน ไฟส่องทาง
	งบประมาณ 300,000 บาท ดำเนินการในปีงบประมาณ 2563

							4.โครงการ...

			4. โครงการก่อสร้างศาลาหยุดพักนักท่องเที่ยวบริเวณป่าพรุบ้านควนแดง หมู่ที่ 8 โดยทำการก่อสร้างศาลาหยุดพักนักท่องเที่ยว งบประมาณ 200,000 บาท ดำเนินการในปีงบประมาณ 2564
			5. โครงการก่อสร้างอาคารเอนกประสงค์(ศูนย์การเรียนรู้หมู่บ้าน) ณ สวนสุขภาพ หมู่ที่ 8 โดยทำการก่อสร้างอาคารเอนกประสงค์ งบประมาณ 300,000 บาท ดำเนินการในปีงบประมาณ 2564
			6. โครงการปรับปรุงศูนย์พัฒนาเด็กเล็กหลังเก่าเป็นศูนย์การเรียนรู้หมู่บ้าน หมู่ที่ 6  โดยทำการปรับปรุงศูนย์พัฒนาเด็กเล็กหลังเก่าเป็นศูนย์การเรียนรู้หมู่บ้าน งบประมาณ 200,000 บาท ดำเนินการในปีงบประมาณ 2564
1. ยุทธศาสตร์ การพัฒนาทรัพยากรมนุษย์และสังคม
	       1.1 แผนงาน เคหะและชุมชน
			1. โครงการเสียงตามสาย โดยติดตั้งเสียงตามสาย งบประมาณ 4,000,000 บาท ดำเนินการในปีงบประมาณ 2564
			2. โครงการก่อสร้างระบบกระจายเสียงไร้สาย หมู่ที่ 1-8 โดยติดตั้งเสียงไร้สาย งบประมาณ 4,000,000 บาท ดำเนินการในปีงบประมาณ 2564
1. ยุทธศาสตร์ การพัฒนาการเมืองการบริหาร
	       1.1 แผนงาน บริหารทั่วไป
			1. โครงการปรับปรุงภูมิทัศน์ อบต.กุแหระ โดยทำการปรับปรุงภูมิทัศน์ เช่น ปลูกต้นไม้ ทำพื้นคอนกรีต ไฟส่องสว่าง ฯลฯ งบประมาณ 600,000 บาท ดำเนินการในปีงบประมาณ 2564
			2. โครงการก่อสร้างโดม อบต.กุแหระ โดยทำการก่อสร้างโดมตามแบบแปลน อบต.กุแหระ งบประมาณ 700,000 บาท ดำเนินการในปีงบประมาณ 2564
			3. โครงการติดตั้งกล้องวงจรปิด อบต.กุแหระ โดยทำการติดตั้งกล้องวงจรปิด จำนวน 8 จุด งบประมาณ 45,000 บาท ดำเนินการในปีงบประมาณ 2563
							   1.ยุทธศาสตร์...

	1. ยุทธศาสตร์ การพัฒนาทรัพยากรมนุษย์และสังคม
	       1.1 แผนงาน การศึกษา
			1. โครงการแข่งขันทักษะทางวิชาการ  โดยเด็กนักเรียนสังกัด อบต.กุแหระ งบประมาณ 50,000 บาท ดำเนินการในปีงบประมาณ 2563 - 2565	
			2. โครงการแข่งขันกีฬาอนุบาลเกม  โดยเด็กนักเรียนสังกัด อบต.กุแหระ ทั้ง 3 แห่ง งบประมาณ 100,000 บาท ดำเนินการในปีงบประมาณ 2563 – 2565
			3. โครงการหล่อเทียนพรรษา  โดยผู้นำชุมชน ผู้บริหาร สมาชิก พนักงาน เจ้าหน้าที่ เด็ก เยาวชน และประชาชน งบประมาณ 30,000 บาท ดำเนินการในปีงบประมาณ 2563 – 2565
			4. โครงการจัดส่งกิจกรรมแข่งขันทักษะทางวิชาการ อปท. โดยเด็กนักเรียนสังกัด อบต.กุแหระทั้ง 3 แห่ง งบประมาณ 50,000 บาท ดำเนินการในปีงบประมาณ 2563 - 2565
			5. โครงการก่อสร้างรั้วรอบศูนย์พัฒนาเด็กเล็ก โดยทำการก่อสร้างรั้วรอบศูนย์พัฒนาเด็กเล็กบ้านจุฬาภรณ์พัฒนา 3,4 งบประมาณ 1,000,000 บาท ดำเนินการในปีงบประมาณ 2563 - 2565
			6. โครงการก่อสร้างป้ายศูนย์พัฒนาเด็กเล็ก โดยทำการก่อสร้างป้ายศูนย์พัฒนาเด็กเล็กบ้านจุฬาภรณ์พัฒนา 3,4 งบประมาณ 100,000 บาท ดำเนินการในปีงบประมาณ 2563 - 2565
	บัญชีครุภัณฑ์
	แผนงานการศึกษา ค่าครุภัณฑ์สำนักงาน 
1. เพื่อเป็นค่าติดตั้งเครื่องปรับอากาศ ชนิดแขวน(มีระบบฟอกอากาศ) ขนาด 40,000 บีทียู จำนวน 1 เครื่องๆละ 70,000 บาท ภายในห้องเรียนของโรงเรียนอนุบาล อบต.กุแหระ 

							จำนวน...

จำนวน 1 ห้องเรียน งบประมาณ 70,000 บาท ดำเนินการในปีงบประมาณ 2563-2565
2. เพื่อเป็นค่าจัดซื้อโต๊ะเรียนสำหรับเด็กอนุบาล แบบกลุ่มเก้าอี้แยกเป็นรายบุคคล ขนาด มาตรฐาน 6 ที่นั่ง ขนาดมาตรฐาน 120×60 เมตร สูง 55 ซม. ของโรงเรียนอนุบาล อบต.  กุแหระ จำนวน 60 ชุด/ศพด.บ้านจุฬาภรณ์พัฒนา 3 จำนวน 50ชุด และศูนย์พัฒนาเด็กเล็กบ้านจุฬาภรณ์พัฒนา 4 จำนวน 50 ชุด  งบประมาณ 6,000 บาท ดำเนินการในปีงบประมาณ 2563-2565
3. เพื่อจัดซื้อโต๊ะทำงาน ระดับ 1-3 แบบเหล็ก ขนาด 4 ฟุต ตัวละ 5,500 บาท ขนาดไม่ต่ำกว่า กว้าง 120 ซม. ลึก 60 ซม. สูง 75 ซม.  งบประมาณ 5,500 บาท ดำเนินการในปีงบประมาณ 2563-2565
4. เพื่อจัดซื้อเก้าอี้ ระดับ 1-3 ขาเหล็ก ขนาดไม่ต่ำกว่า กว้าง 58 ซม. ลึก 59 ซม. สูง 92 ซม. งบประมาณ 3,500 บาท ดำเนินการในปีงบประมาณ 2563-2565
เลขานุการสภาฯ	กราบเรียน ประธานสภาฯ ผม นายอรุณศักดิ์ ชูแก้ว เลขานุการสภาฯ จากขวนการจัดทำแผนพัฒนาท้องถิ่น (พ.ศ.2561-2565) เรารวบรวมเอกสารเสร็จก็ได้นำเข้าคณะกรรมการสนับสนุนแผน และคณะกรรมการพัฒนา เพื่อร่วมกันพิจารณา แต่ไม่ได้ไล่ดูละเอียดทุกโครงการ เนื่องจากเอกสารมันเยอะประกอบกับห้วงเวลาในการจัดทำมันน้อยทำให้ดูรายละเอียดไม่ครบถ้วนทุกโครงการ จึงทำให้มีข้อผิดพลาดเกิดขึ้น อย่าง ช่องเป้าหมายโครงการ ต้องมีรายละเอียดที่ชัดเจนกว่านี้ เช่น ก่อสร้างถนน 1 สาย ช่องเป้าหมาย ต้องมีความกว้าง ความยาว เท่าไร จำนวนกี่สาย คือ เป้าหมายต้องชัดเจน  ผมจึงต้องขออภัยต่อสภาฯ ด้วย ที่ทำให้เกิดข้อผิดพลาด และต้องขออนุญาตต่อสภาฯที่จะขอแก้ไขเพิ่มเติมรายละเอียดโครงการให้ถูกต้องครบถ้วนและชัดเจนขึ้น ส่วนสำหรับตัวโครงการผมสัญญาว่าจะยังคงอยู่ครบถ้วนทุกโครงการ จะแก้ไขเพิ่มเติมเฉพาะรายละเอียดและ

								ตัวหนังสือ...

	ตัวหนังสือให้ถูกต้องสมบูรณ์ขึ้นเท่านั้น และถ้าโครงการของท่านถูกต้องครบถ้วนแล้ว สามารถมีมติให้ความเห็นชอบได้ ขอบคุณครับ
นายก อบต.	กราบเรียนประธานสภาฯ ผม นายสุจิต ชำนาญกิจ จริงๆ แล้ว ในปีนี้การทบทวนแผน หนังสือเข้ามาให้ดำเนินการ วันที่ 30 พฤษภาคม 2562 ให้แล้วเสร็จ วันที่ 15 มิถุนายน 2562 ซึ่งขั้นตอนในการจัดทำมันหลายขั้นตอนแต่เวลาในการจัดทำมันกระชันชิด จึงจำเป็นต้องรีบดำเนินการให้แล้วเสร็จ เลยทำให้เกิดข้อผิดพลาดขึ้น ผมต้องขออภัยต่อสภาฯด้วยครับ
ประธานสภาฯ	ตามที่ได้ชี้แจงไปแล้วนั้นไม่ทราบว่ามีสมาชิกท่านใดจะซักถามบ้างขอเชิญครับ  ถ้าไม่มีผมขอมติต่อสภาฯเพื่อพิจารณาให้ความเห็นชอบร่างทบทวนแผนพัฒนาท้องถิ่น (พ.ศ. 2561-2565) 
ที่ประชุม	ที่ประชุมมีมติ
			เห็นชอบ     10  เสียง
			ไม่เห็นชอบ   --   เสียง
			งดออกเสียง  1   เสียง
ระเบียบวาระที่ 5	เรื่องอื่นๆ
ประธานสภาฯ	ได้เปิดโอกาสให้เพื่อนสมาชิกได้นำเสนอเรื่องอื่นๆ
นายพงศ์เทพ ช่วยนาค	กราบเรียน ประธานสภาฯ ผม นายพงค์เทพ ช่วยนาค ส.อบต.หมู่ที่ 5ผมมีเรื่องที่จะแจ้งให้ทราบ เนื่องจากผมได้เข้าไปประสานงานกับการไฟฟ้าส่วนภูมิภาคอำเภอทุ่งใหญ่ เกี่ยวกับบ้านเรือนที่ไม่มีไฟฟ้าใช้ ในกรณีนี้ทางไฟฟ้าฯบอกว่าถ้าหากกว่ามีบ้านเรือนที่เกิดขึ้นใหม่และรายชื่อนั้นไม่มีการขอหม้อไฟไป ขอให้ทาง อบต.ช่วยออกหนังสือรับรองให้เขาด้วย และผมขออนุญาตสอบถามไปยังผู้ที่เกี่ยวข้อง ตามที่เรานำกล้องวงจรปิดไปฝากไว้ที่โรงเรียนบ้านควนประชาสรรค์ ไม่ทราบว่ามีระเบียบ หลักเกณฑ์ และขั้นตอนในการขออนุญาตเข้าดูอย่างไรบ้าง และถ้าโรงเรียนปิดเราจะเข้าดูได้อย่างไร จะทำให้ชักช้าหรือเปล่า ขอบคุณครับ

							นายณรงค์ศักดิ์...

นายณรงค์ศักดิ์ ตรีชัย	กราบเรียนประธานสภาฯ ผม นายณรงค์ศักดิ์ ตรีชัย ส.อบต.หมู่ที่ 5 ผมขอฝากเรื่องการทำงานของ เจ้าหน้าที่ ในการให้บริการประชาชนว่าอย่าชักช้า ขอให้บริการให้รวดเร็วขึ้น
นายจักรินทร์ อินทวงค์	กราบเรียนประธานสภาฯ ผม นายจักรินทร์ อินทวงค์ ส.อบต.หมู่ที่ 6ผมขอสอบถามท่านนายกฯ กรณีครัวเรือนของหมู่ที่ 6 ซึ่งเป็นที่หมู่บ้านจุฬาภรณ์พัฒนา ที่ผมเคยได้เรียนท่านนายกฯไปไม่ทราบว่าต้องทำอย่างไร  	
นายอนันต์ไกรนรา	กราบเรียนประธานสภาฯ ผม นายอนันต์ ไกรนรา ส.อบต.หมู่ที่ 1 ผมขอให้ทางผู้บริหารพิจารณาซ่อมแซมถนนลูกรังในพื้นที่ หมู่ที่ 1 ให้เป็นถนนคอนกรีตด้วยครับ เพราะราษฎรได้รับความเดือดร้อนในการสัญจรไปมา ซึ่งในช่วงเวลาที่เข้าฤดูฝนจะทำให้ลำบาก จึงขอฝากผู้บริหารช่วยดูแลด้วยครับ 
นายก อบต.	กราบเรียน ประธานสภาฯ ผม นายสุจิต ชำนาญกิจ นายก อบต. ผมขอตอบข้อซักถามของสมาชิกฯ หมู่ที่ 5 ตอนนี้ผมขอแจ้งสมาชิกฯทุกท่านทราบว่า อาทิตย์หน้าผู้ที่ก่อสร้างบ้านใหม่ ผู้ที่ไม่มีไฟฟ้าใช้ หรือที่มีแล้วแต่ไม่มีหมายเลขมิเตอร์ไฟฟ้า ให้นำสำเนาทะเบียนบ้าน สำเนาบัตรประจำตัวประชาชน มาส่งให้ผม วันศุกร์หน้าผมจะทำหนังสือส่งไปยังสำนักงานการไฟฟ้าฯ เพื่อดำเนินการให้ ถ้าใครมาส่งไม่ทันก็ตกไปต้องรอรอบหน้า ขอฝากเพื่อสมาชิกด้วยครับ
	ส่วนเรื่องขั้นตอนการขอดูกล้องวงจรปิด เรามีหลักเกณฑ์ที่กำหนดมาจากกรมฯ คือ ผู้มาขอดูกล้องถ้าเกิดเหตุมีทรัพย์สินเสียหายขอให้ท่านไปแจ้งความก่อน และให้นำหลักฐานใบแจ้งความมายัง อบต.เพื่อนำมาแนบกับแบบฟอร์มในการขอดูกล้อง และผมจะสั่งให้เจ้าหน้าที่ จำนวน 3 คน ที่ได้แต่งตั้งเป็นคณะกรรมการในการเข้าดู ซึ่งเจ้าหน้าที่ทั้ง 3 คน ต้องเข้าดูพร้อมกันจะให้คนหนึ่งคนใดไม่ได้ เพราะกรรมการ 3 คน นี้จะมีรหัสในการเข้าดู ถึงกล้องวงจรปิดจะอยู่ที่โรงเรียนแต่ไม่มีผู้ใดสามารถเข้าไปดูได้ ครับ 
	ตอบข้อซักถาม ของสมาชิกฯ หมู่ที่ 8 เรื่องการปฏิบัติราชการของเจ้าหน้าที่ ผมอยากให้ประชาชนที่มาติดต่อราชการเข้าใจถึงขั้นตอน

	ในการปฏิบัติด้วยครับ เพราะบางคนที่มารับบริการไม่ได้นำหลักฐานอะไรมาเลย มาถึงก็จะเอาเลยโดยไม่รู้ว่าการปฏิบัติราชการต้องมีขั้นตอนอย่างไร ผมจึงขอความร่วมมือจากท่านสมาชิกช่วยประชาสัมพันธ์ให้ประชาชนทราบด้วย ถ้ามาติดต่อราชการไม่ว่ากรณีใดๆขอให้นำสำเนาทะเบียนบ้าน สำเนาบัตรประชาชน มาด้วยทุกครั้ง เพื่อความสะดวกรวดเร็วในการให้บริการ ซึ่งการทำงานของผู้บริหารและเจ้าหน้าที่เองบางครั้งเราก็ต้องออกพื้นที่บ้าง จึงทำให้ท่านต้องรอโดยเราเองได้ลดขั้นตอนลงไปมากแล้วเพื่อให้บริการประชาชนที่รวดเร็วขึ้น จึงขอฝากท่านสมาชิกช่วยประชาสัมพันธ์ให้ประชาชนเข้าใจด้วยครับ 
	ตอบข้อซักถาม สมาชิกสภาฯ หมู่ที่ 6 กรณีก่อสร้างบ้านใหม่บนพื้นที่หมู่บ้านจุฬาภรณ์พัฒนา 3,4 และมาขอหนังสือรับรองเพื่อนำไปประกอบขอบ้านเลขที่นั้น เรามาสามารถออกให้ได้ เนื่องจากทางหมู่บ้านจุฬาภรณ์เขามีบ้านเลขที่อยู่แล้ว และเขาห้ามซื้อขายกัน ดังนั้นจึงไม่สามารถออกซ้ำให้ได้ โดยมีทางแก้ไขวิธีเดียวคือ ให้ไปขอใช้หม้อเกษตรแต่เจ้าของบ้านต้องจ่ายเงินมากหน่อย ครัวเรือนละ ประมาณ 2,800 บาท แต่ค่าไฟฟ้าจะถูกกว่า โดยขอให้เจ้าของบ้านไปติดต่อกับการไฟฟ้าฯได้ด้วยตัวเอง ครับ  
	ตอบข้อซักถามของสมาชิกฯ หมู่ที่ 1 การก่อสร้างถนนตอนนี้เรากำลังก่อสร้างและซ่อมแซมถนน จำนวน 13 สาย อยู่ แต่ตอนนี้ถ้าเราเอาเครื่องจักรไปลงเกรงว่าจะเพิ่มความลำบากให้กับประชาชนในการใช้ถนนในการสัญจรไปมา เพราะตอนนี้อยู่ในช่วงฤดูฝนอยากให้รอสักระยะหนึ่งถ้าฝนทิ้งช่วงผมจะรีบดำเนินการให้อย่างรีบด่วนทันที ส่วนเรื่องถนนลูกรังผมสัญญาว่าจะรีบดำเนินการให้เป็นถนนคอนกรีตทั้งหมดให้เร็วที่สุด ครับ  
	และผมมีเรื่องจะแจ้งให้ทราบ เรื่อง การรวบรวมเครื่องกรองน้ำ ตอนนี้ของ หมู่ที่ 8 กำลังดำเนินการอยู่ ส่วน หมู่ที่ 2 กำลังหาผู้รับจ้างอยู่ และเรื่องการจัดการแข่งขันกีฬา อบต.กุแหระเกม ครั้งที่ 22 ประจำปี 2562 ตอนนี้เราเริ่มแข่งขันแล้วครับ โดยจะเปิดสนาม

	การแข่งขัน ในวันที่ 26 มิถุนายน 2562 ณ สนามกีฬาโรงเรียนเสม็ดจวนวิยาคม เวลา 15.00 น. เริ่มตั้งขบวนพาเหรดบริเวณทางเข้าหมู่บ้านจุฬาภรณ์พัฒนา 3  ส่วนเรื่องการแข่งขันกีฬาจุฬาภรณ์พัฒนา จะจัดขึ้นในวันที่ 4 กรกฎาคม 2562 ปีนี้ หมู่บ้านจุฬาภรณ์พัฒนา 3 เป็นเจ้าภาพ จึงขอเชิญสมาชิกฯทุกท่านและเข้าร่วมด้วย และประชาสัมพันธ์ให้ประชาชนทราบด้วย ขอบคุณครับ
ประธานสภา ฯ	กล่าวขอบคุณทุกท่านที่มาประชุมในวันนี้ และให้ความร่วมมือเป็นอย่างดี  สำหรับวันนี้ขอเลิกประชุม			
เลิกประชุมเวลา			  	15.30  น.



	(ลงชื่อ)    อรุณศักดิ์   ชูแก้ว    	ผู้จดรายงานการประชุม
	         (นายอรุณศักดิ์   ชูแก้ว)
                                            เลขานุการสภาองค์การบริหารส่วนตำบลกุแหระ 
 
                                             (ลงชื่อ)   ไพรสุริยันต์  ชำนาญกิจ   	ผู้รับรองรายงานการประชุม
	     (นายไพรสุริยันต์  ชำนาญกิจ) 
      ประธานสภาองค์การบริหารส่วนตำบลกุแหระ  




       ตรวจรับรองรายงานการประชุม
(ลงชื่อ)                                    คณะกรรมการตรวจรายงานการประชุม	
         ( นายสมพร พงค์ทองเมือง )	
 (ลงชื่อ)                                    คณะกรรมการตรวจรายงานการประชุม	
         (  นายปรึกษา  ชัยวิชิต  )	
 (ลงชื่อ)                                    คณะกรรมการตรวจรายงานการประชุม	
         ( นายสันติศักดิ์ เพชรอาวุธ )	                                  

